open-index/open-wikipedia-markdown huggingface dataset:
Igor Matovič

**Igor Matovič**, nado en Trnava o 11 de maio de 1973, é un político eslovaco que exerce como o antigo  primeiro ministro de Eslovaquia. 

Matovič fundou o movemento Xente Común (*Obyčajní ľudia*), de centro-dereita, que se presentou ás eleccións coa anticorrupción por bandeira. Foi elixido para o Consello Nacional en 2010 nas listas do partido Liberdade e Solidariedade. A súa campaña anticorrupción centrouse especialmente nos privilexios parlamentarios e os subornos. 

Foi reelixido en 2020 e o seu partido obtivo un número suficiente de escanos para formar un goberno de coalición con outros tres partidos de centro e dereita. O goberno que Matovič formou foi aceptado pola presidenta Zuzana Čaputová e foi nomeado primeiro ministro o 21 de marzo de 2020. 

## Traxectoria 
### Inicios e mundo empresarial 
Igor Matovič naceu en Trnava o 11 de maio de 1973. En 1993 comezou a estudar na Facultade de Xestión da Universidade Comenius, graduándose en 1997. Fundou un negocio en 1997 e traballou como conselleiro delegado da editorial regionPRESS dende 2002 ata 2010. Máis tarde Matovič trasladou o negocio á súa muller, Pavlína. 

### Carreira política 
En 2010 fundou o movemento cívico Xente Común (*Obyčajní ľudia*, OĽaNO), de centro dereita e que poñía énfase na anticorrupción. Matovič anunciou o movemento cívico mediante folletos gratuítos distribuídos pola compañía de prensa da súa familia. A oposición de Matovič á posición do goberno levou ao abandono da coalición por parte do SaS. En 2011, o goberno de Iveta Radičová caeu, o que provocou novas eleccións en 2012. Liderado por Matovič, Xente Común foi reconstituído en OĽaNO (Xente Común e Personalidades Independentes), un partido político independente. OĽaNO obtivo o 8,55% dos votos e 16 escanos. Permaneceu na oposición porque non estaba disposto a traballar con Smer-SD. 

Como líder de OĽaNO, Matovič chamou a atención facendo campañas contra a corrupción. Para denunciar a inmunidade parlamentaria, aparcou deliberadamente o seu coche nunha beirarrúa e mostrou o seu pase parlamentario á policía cando esta pretendía remolcalo, mentres que para opoñerse á corrupción, someteuse a unha proba de polígrafo para probar que nunca aceptara subornos. Con todo, Robert Fico acusou a Matovič de falta de ética ao facer unha venda ficticia do negocio de regionPRESS por 122 millóns de coroas eslovacas ao empregado Pavel Vandák, que presuntamente obtivo o diñeiro dunha conta interna. Matovič negouno. A corrupción foi o gran tema das eleccións, o que axudou a Matovič, que se situaba dende había tempo como un activista anticorrupción. O 13 de marzo Matovič anunciou que chegara a un acordo para unha coalición de goberno cos partidos de centro e dereita Somos Familia, Liberdade e Solidariedade e Para a Xente, aínda que non acordaran un programa de goberno común. Matovič presentou o seu goberno á presidenta Zuzana Čaputová o 16 de marzo e esta aceptou todos os nomeamentos. A composición do novo gabinete foi revelada o 18 de marzo e xuraron os cargos o 21 de marzo de 2020.

## Notas 
## Véxase tamén 
### Outros artigos 
* Zuzana Čaputová

### Ligazóns externas
Smrt krásných srnců

***Smrt krásných srnců*** é un filme checoslovaco de 1986 dirixido por Karel Kachyňun. Estreouse na 15ª edición do Festival Internacional de Cinema de Moscova. O filme foi escollido como candidato de Checoslovaquia para o Óscar ó mellor filme en lingua non inglesa na 60ª edición dos premios, mais finalmente non foi nomeado.

## Personaxes 
* Karel Heřmánek como Pai
* Rudolf Hrušínský como Prosek
* Jiří Krampol como Hejtmánek
* Lubor Tokoš como Nejezchleb
* Marta Vančurová como Nai
* Dana Vlková como Irma
* Marek Valter como Prdelka
* Ladislav Potměšil como Korálek
* Oldřich Vlach como Studený
* Milan Riehs como Jakubícek

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 60ª edición dos Óscar
### Ligazóns externas 
*
Nadal (homónimos)

O termo **Nadal** é unha festa do cristianismo, que conmemora o nacemento de Xesús de Nazaret. Pode referirse a:

***Decembro**, duodécimo mes do ano, tamén chamado Nadal.

Como topónimo, pode referirse a:

;En Galiza
***Nadal**, lugar da parroquia de Eiré, no concello de Pantón;
***O Nadal**, lugar da parroquia de Valcarría, no concello de Viveiro;
***Bernadal**, lugar da parroquia de Carballo, no concello de Friol.

;Fóra de Galiza

;En Australia
***Illa de Nadal**, territorio australiano no océano Índico.

Amais, como apelido, pode referise a:

***Antón Vila Nadal**, biólogo catalán (1861-1956);
***Enrique Marco Nadal**, sindicalista español da Confederación Nacional do Traballo (1913-1994);
***Miki Nadal**, cómico e actor español (n. 1967);
***Rafael Nadal**, tenista balear  (n. 1986).

## Véxase tamén
### Outros artigos
***Tregua de Nadal**, alto o fogo durante a primeira guerra mundial;
***Premio Nadal**, certame literario organizado por Ediciones Destino;
****Nadal en agosto***, filme dirixido por Heo Jin-hode (1998);
****Nadal***, álbum  do músico galego Xoán Rubia (1980).
Toy Story 4

***Toy Story 4*** é un filme estadounidense de 2019 producido por Pixar Animation Studios para Walt Disney Pictures. É o cuarto título da serie *Toy Story*, sendo a secuela de *Toy Story 3* (2010). Foi dirixido por Josh Cooley (no seu debut como director) a partir dun guión de Andrew Stanton e Stephany Folsom; os tres concibiron a historia xunto con John Lasseter, Rashida Jones, Will McCormack, Valerie LaPointe e Martin Hynes. Tom Hanks, Tim Allen, Annie Potts, Joan Cusack, Don Rickles, Wallace Shawn, John Ratzenberger, Estelle Harris, Blake Clark, Bonnie Hunt, Jeff Garlin, Kristen Schaal e Timothy Dalton retoman os papeis que interpretaron nos filmes anteriores. Tony Hale, Keegan-Michael Key, Jordan Peele, Christina Hendricks, Keanu Reeves e Ally Maki poñen as voces dos novos personaxes.

O filme segue os eventos de *Toy Story 3*, co Sheriff Woody, Buzz Lightyear e o seu grupo de xoguetes amigos vivindo con Bonnie. Ó grupo únese Forky, un garfo que Bonnie converteu nun xoguete. O filme está adicado a Rickles e ó animador Adam Burke, que morreron o 6 de abril de 2017 e o 8 de outubro de 2018 respectivamente.

*Toy Story 4* estreouse o 11 de xuño de 2019 nos Ánxeles, California, e estreouse nos cinemas dos Estados Unidos de América o 21 de xuño de 2019, en RealD 3D, Dolby Cinema e IMAX. Recadou 1&nbsp;073 millóns de dólares en todo o mundo, converténdose no título con maior recadación da franquía, no oitavo filme con maior recadación de 2019, e no número 30 de tódolos tempos. Recibiu críticas positivas pola súa historia, humor, emoción, banda sonora, animación e interpretacións. Na 92ª edición dos Óscar, foi nomeado á mellor canción orixinal e gañou o Óscar ó mellor filme de animación.

## Personaxes 
* Tom Hanks como Woody
* Tim Allen como Buzz Lightyear
* Annie Potts como Bo Peep
* Tony Hale como Forky
* Keegan-Michael Key como Ducky
* Jordan Peele como Bunny
* Madeleine McGraw como Bonnie
* Christina Hendricks como Gabby Gabby
* Keanu Reeves como Duke Caboom
* Ally Maki como Giggle McDimples
* Jay Hernandez como pai de Bonnie
* Lori Alan como nai de Bonnie
* Joan Cusack como Jessie
* Wallace Shawn como Rex
* John Ratzenberger como Hamm
* Blake Clark como Slinky Dog
* Don Rickles como Mr. Potato Head
* Estelle Harris como Mrs. Potato Head
* Jeff Pidgeon como Aliens
* Bonnie Hunt como Dolly
* Kristen Schaal como Trixie
* Timothy Dalton como Mr. Pricklepants
* Jeff Garlin como Buttercup
* Emily Davis como Billy, Goat e Gruff
* John Morris como Andy
** Jack McGraw como Andy de neno
* Laurie Metcalf como nai de Andy
* June Squibb como Margaret
* Carl Weathers como Combat Carl
* Maliah Bargas-Good como nena perdida
* Juliana Hansen como Miss Wendy
* Steve Purcell como Benson e The Dummies
* Lila Sage Bromley como Harmony

## Notas 
## Véxase tamén 
### Ligazóns externas 
* 
* Ficha en RottenTomatoes
Rally do Sil de 1991

O **Rally do Sil de 1991** foi a sétima edición de dito rally e a primeira proba da tempada 1991 do Campionato de Galicia de Rally. Disputouse o 6 de abril de 1991 e o vencedor foi Juan Carlos González "Culebras", sobre un BMW M3.

## Itinerario 
A proba constou de once treitos por cinco trazados diferentes, tres deles na comarca do Bierzo (Corullón, Friera e Ponferrada, este último sobre terra) e outros dous no concello de Rubiá, na provincia de Ourense (A Veiga de Cascallá e Quereño).

## Resumo 
O BMW M3 de 300CV de Juan Carlos González "Culebras" (co que Pep Bassas correra o Campionato de España) non tivo oposición e marcou o mellor tempo en todos os treitos da proba. Detrás del e a máis dun minuto chegou á meta o piloto local Antonio Garrido cun Ford Sierra Cosworth e bastante máis atrasado entrou en terceira posición Sergio Vallejo. Tanto Manuel Senra como Arturo Rial tiveron sendas saídas de pista que os apartaron dos postos de cabeza. Senra debutaba cun Peugeot 205 GTI e tras a saída de pista e a pesar dunha boa remontada, só puido chegar cuarto. Pola súa parte, a saída de Rial, coa que rompeu o parabrisas traseiro, atrasouno ata a novena posición final.

## Clasificación 
## Notas
Agaropectina

A **agaropectina** é un dos dous principais compoñentes do ágar-ágar (o outro é a agarosa). A diferenza da agarosa, a agaropectina non pode formar un xel por si mesma, aínda que sábese que favorece a xelificación do ágar-ágar. 

## Estrutura 
miniatura|A estrutura da agaropectina
A agaropectina é unha mestura de galactanos sulfatados cargados que supón un 30% da composición do ágar-ágar. Contén D‐galactosa, 3,6‐anhidro‐L‐galactosa, unidas por enlace glicosídico β-1-3, e unidades monoesterificadas de ácido sulfúrico. Algunhas mostras procedentes de certas algas poden conter outros compoñentes como unidades de piruvato, L‐arabinosa e o D-glicuronato. O ácido pirúvico está posiblemente unido en forma de acetal a residuos de D-galactosa do esqueleto do polisacárido. O contido de sulfato do ágar-ágar depende da fonte da materia prima da cal se deriva, que poden ser distintas especies de algas. A acetilación da agaropectina rende o acetato de agaropectina insoluble en cloroformo, a diferenza do acetato de agarosa. Este proceso pode ser utilizado para separar os dous polisacáridos por fraccionamento.

## Uso 
A agaropectina non ten valor comercial e é desbotada durante o procesamento comercial do ágar-ágar, e o ágar de grao alimentario está principalmente composto de agarosa cun peso molecular duns 120 kDa.

## Notas
Rally de Noia de 1991

O **Rally de Noia de 1991** foi a 8ª edición de dito rally e a segunda proba da tempada 1991 do Campionato de Galicia de Rally. Celebrouse o 27 de abril de 1991 e o vencedor foi Germán Castrillón sobre un Ford Sierra Cosworth.

## Itinerario 
O trazado do rally foi exactamente igual ao do ano anterior, formado por 11 treitos cronometrados, con tres pasadas polo treito do Tambre e dúas por San Fins, Lesende e Outes.

## Resumo 
Coa ausencia de "Culebras", gañador da primeira proba da tempada, a lista de favoritos reducíase a Germán Castrillón, Manuel Senra e o piloto local Arturo Rial. Castrillón non tivo problema para gañar o rally comodamente, marcando o mellor tempo en 7 dos nove treitos. Rial, a pesar dos problemas foi segundo, e o berciano Antonio Garrido, terceiro.

## Clasificación 
## Notas
Plan de Estabilización de 1959

[miniatura|Visita do presidente estadounidense [Dwight D. Eisenhower a España en 1959.]]
O **Plan de Estabilización de 1959**, ou **Plan Nacional de Estabilización Económica**, foi un conxunto de medidas económicas aprobadas polo Goberno de España en 1959. 

O obxectivo do plan foi a estabilización e liberalización da economía española. Supuxo a ruptura coa política de autarquía do franquismo.

A posta en marcha do plan provocou movementos migratorios masivos (migracións internas pero tamén cara ao estranxeiro), coa poboación e a actividade económica concentrándose nas zonas máis dinámicas, baleirando o resto do país.

O Plan de Estabilización de 1959 provocou unha forte recesión en 1959. O desemprego aumentou debido á diminución da produción causada polo aumento das importacións, o que reduciu a demanda de produtos nacionais. Esta diminución da produción tamén levou a un menor consumo e a conxelacións salariais. As reservas monetarias do Banco de España aumentaron, a inflación baixou do 12,6 % en 1958 ao 2,4 % en 1960, España atraeu investimento estranxeiro e a relaxación dos aranceis levou á importación de novas tecnoloxías. 

Tras a recesión do Plan de Estabilización, houbo un auxe económico en España na década de 1960 e principios da de 1970, coñecida como o "milagre económico español".

## Notas 
## Véxase tamén 
### Bibliografía 
* Castelló Traver, José Emilio: (2004): *España siglo XX, 1939-1978*. Madrid: Anaya. ISBN 978-84-2073-358-6. 
* Fusi, Juan Pablo (1985): "El boom económico español". *Cuadernos Historia 16*. nº 34. Madrid: Información y Revistas, S. A.
* Ortega  Aguaza, Bienvenido e Núñez Carrasco, J. Aníbal (2009): "El proceso de crecimiento de la economía española (I): Los cambios que introduce el Decreto-Ley de Ordenación Económica de 21 de julio de 1959". En *Economía Española*. Barcelona: Editorial Ariel. ISBN 978-84-3444-557-4, páxs. 57-82.
* Tamames, Ramón (1973): *Historia de España Alfaguara VII. La República. La era de Franco*. Madrid: Ediciones Alfaguara, S. A.) (Alianza Editorial, S. A.) ISBN 84-2062-031-3.

### Outros artigos 
* Milagre económico español
* Plans de Desenvolvemento Económico-Social de España

### Ligazóns externas 
* Stabilization Plan of 1959 na *Encyclopædia Britannica*.
Pegaso (homónimos)

**Pegaso** pode referirse a:

* **Pegaso**, un cabalo alado da mitoloxía grega;
* a **constelación Pegaso**;
* a **familia de foguetes Pegaso**;
* a **marca española de vehículos Pegaso**.
Nicholas Mayhew

**Nicholas Julian Mayhew** é un profesor emérito de Numismática e Historia Monetaria no Museo Ashmolean, da Universidade de Oxford, especializado na historia monetaria medieval británica e Europea. Foi director adxunto (encargado das coleccións) do Museo Ashmolean.

## Recoñecementos 
* 1995: Jeton de Vermeil, da *Société française de numismatique*.
* 1999: Premio Lhotka, da *Royal Numismatic Society*.
* 2002: Medalla da *Royal Numismatic Society*.
* 2014: Medalla Sanford Saltus, da *British Numismatic Society*.

En 2015, Mayhew foi honrado, ademais, cunha publicación en homenaxe á súa carreira, titulada *Money, Prices and Wages: Essays in Honour of Professor Nicholas Mayhew*, a cargo de Martin Allen e de D’Maris Coffman.

## Escolma de publicacións 
Estas son as monografías máis significativas publicadas por Nicholas Mayhew ao longo da súa carreira académica: 

* (1979): *Coinage in the low countries (880-1500) : the third Oxford symposium on coinage and monetary history*. British Archaeological Reports. Oxford. ISBN 9780860540489
* (1983): *Sterling imitations of Edwardian type*. Royal Numismatic Society. Special Publication 14. ISBN 9780901405203
* (1988): *Coinage in France from the Dark Ages to Napoleon*. Seaby. ISBN 9780900652875
* (1988): *Later medieval mints : organisation, administration and techniques ; the 8. Oxford Symposium on Coinage and Monetary History*. British Archaeological Reports. Oxford. ISBN 9780860545033
* (1997): *The gros tournois : proceedings of the Fourteenth Oxford Symposium on Coinage and Monetary History*. Royal Numismatic Society. Special Publication 31. ISBN 9780901405432
* (1999): *Sterling: the rise and fall of a currency*. Penguin. ISBN 9780140276329
* (2002): *Credit and debt in medieval England, c.1180 - c.1350*. Con Schofield, P. Oxbow Books. ISBN 9781842170731
* (2006): *Changing Values in Medieval Scotland: A study of prices, money, and weights and measures* (con Elizabeth Gemmill). Cambridge University Press. ISBN 9780511522413

## Notas
Gabriela Sabatini

**Gabriela Beatriz Sabatini**, nada en Buenos Aires o 16 de maio de 1970, é unha tenista profesional arxentina retirada, a máis destacada na historia dese deporte no país. 

En 1990, Sabatini gañou o Aberto dos Estados Unidos en individual, converténdose na única tenista arxentina en logralo e dous WTA Tour Championships en 1988 e 1994. Foi tamén finalista nos torneos de Wimbledon de 1981 e no Aberto dos Estados Unidos de 1988, ano en que gañou a medalla de prata nos Xogos Olímpicos.

En dobres, a súa actuación máis destacada foi o Campionato de Wimbledon de 1988 logrado xunto a Steffi Graf. En 2006 foi incorporada ao Salón da Fama do Tenis Internacional.

## Vida persoal 
O 22 de maio de 2003, Sabatini puido obter a cidadanía italiana "ius sanguinis" porque o seu bisavó David Sabbatini naceu en Potenza Picena na rexión das Marcas e inmigrou á Arxentina a finais do século XIX.

Dende a súa retirada do tenis aos 26 anos, Sabatini promoveu as súas liñas de perfumes e traballou con organizacións de axuda á infancia e ás persoas sen recursos.

Sabatini dixo que na súa mocidade perdeu partidos deliberadamente para evitar os xornalistas e os focos. Afirmouno cando tiña 43 anos, dicindo que a súa timidez era un problema grave, e pensaba que tería que falar despois de gañar un torneo, polo que adoitaba perder nas semifinais.

## Grand Slam 
### Individuais 
### Dobres 
*SR = razón entre o número de torneos gañados e o número de torneos xogados

## Notas
David C. Hilmers

**David Carl Hilmers**, nado en Clinton, Iowa, o 28 de xaneiro de 1950, é un astronauta estadounidense retirado que formou parte das misións STS-51-J, STS-26, STS-36 e STS-42.

## Traxectoria
Hilmers graduouse en matemáticas polo Colexio Cornell en 1972 e é máster en enxeñería eléctrica pola Escola Naval de Posgraduados dos Estados Unidos en 1978.

Foi seleccionado pola NASA en xullo de 1980, participando nas misións STS-51-J, STS-26, STS-36 e STS-42 e pasando un total de 31,94 días no espazo.

## Notas 
## Véxase tamén 
### Outros artigos 
*STS-51-J
*STS-26
*STS-36
*STS-42
Juan Barja de Quiroga

**Juan Barja de Quiroga**, nado na Coruña en setembro de 1897 e finado na provincia de Teruel o 1 de xaneiro de 1938, foi un militar e avogado galego.

## Traxectoria 
[miniatura|page=3|Juan Barja de Quiroga en *[Norte (revista)|Norte*.]]
Fillo de Manuel Barja Cerdeira. Ingresou na Academia de Toledo con 14 anos. En 1917 ingresou na Escola Superior de Guerra. En decembro de 1919 foi expulsado do exército por por negarse a formar parte dun tribunal de honra contra un compañeiro. Graduosude como profesor mercantil e implicouse na Asociación Católica Nacional de Propagandistas. Reincorporouse ao exército en 1922 e retomou os estudos na Escola Superiro de Guerra. Participou na guerra de África e en 1927 foi xefe de Estado Maior do xeneral Mola. Retornou á península en 1928 como xefe do 4º negociado de estado maior na Capitanía xXeral da VIII Rexión Militar. Foi retirado pola Lei Azaña. A finais de 1931 asinou o manifesto fundacional da Coalición Regional de Derechas Democráticas. Durante a República licenciouse en Dereito. Colaborou na revista *Acción Española* a partir de 1933. Foi profesor mercantil e directivo da Caixa de Aforros, Delegado Rexional de Acción Católica en Galicia, e propagandista agrario, chegando a ser secretario da Federación Católico Agraria da Coruña, e profesor do Centro de Estudios Sociales. Co golpe de Estado do 18 de xullo de 1936 organizou e mandou a Bandera Legionaria Gallega. Unha vez disolta a Bandera en novembro, incorporouse en decembro ao cuartel xeneral do exército do Norte, ás ordes do xeneral Mola, con destino á fronte de Bilbao. Morreu no cerco de Teruel o 1 de xaneiro de 1938. Foi soterrado na Coruña.

## Obras 
* *La crisis del capitalismo y la capitalización del trabajo en el participacionismo integral*,  1930.
## Vida persoal 
Casou con María Josefa Paz Losada en 1923, e foi pai de Juan Manuel, María Cruz, José María, María de los Dolores, Margarita e María Josefa Barja de Quiroga Paz. 

## Notas 
## Véxase tamén 
### Bibliografía 
* 
* 

*
Manuel Barja Cerdeira

**Manuel Barja Cerdeira**, nado o 16 de outubro de 1853 en Santiago de Compostela e finado na Coruña o 5 de setembro de 1943, foi un avogado, xornalista e político galego.

## Traxectoria 
Licenciado en Dereito pola Universidade de Santiago de Compostela en 1877. Foi redactor de *El Libredón* na súa primeira etapa e o primeiro director de *El Diario de Galicia*. Foi presidente do Círculo Católico da Coruña, e da Federación Católico-Agraria. Maxistrado suplente da Audiencia da Coruña, foi deputado provincial e vicepresidente da Deputación en 1930. Foi presidente da Cooperativa Eléctrica Coruñesa e vicepresidente da Caixa de Aforros-Monte de Piedade da Coruña.

## Obras 
* *Los foros y el artículo 1639 del Código Civil*, 1897.

## Vida persoal 
Casou con María Dolores de Quiroga Lavalle (que finou o 26 de xaneiro de 1940) e foi pai de Manuel, José Mª María e Juan Barja de Quiroga.

## Notas
Himawari (satélites)

miniatura|256px|Un dos satélites Himawari.
**Himawari**, coñecidos tamén como **Geostationary Meteorological Satellite** (**GMS**), é unha serie de satélites meteorolóxicos xaponeses en órbita xoestacionaria. A súa misión é mellorar os servizos de predición meteorolóxicos do Xapón. O primeiro Himawari foi lanzado en 1977. Os sucesivos foron ampliando e mellorando ao orixinal. Todos os Himawari foron postos en órbita nunha lonxitude de 140 graos.

## Himawari 1 
Himawari 1 foi construído por Hughes Space and Communications Company para Xapón como subcontrata de NEC e foi lanzado o 14 de xullo de 1977 mediante un foguete Delta 2914 desde Cabo Cañaveral. Himawari 1 foi posto en órbita sobre a zona de Asia-Pacífico, observando unha zona que abarcaba desde Australia ata o norte da China, incluíndo o Xapón, Indonesia, Corea, Laos, Mongolia, Nova Zelandia, Filipinas, Taiwán e Vietnam. O satélite usaba o bus Star-27, estabilizábase mediante xiro a 100 r.p.m. e o seu principal instrumento do satélite era o radiómetro VISSR (*Visible and Infrared Spin Scan Radiometer*), capaz de observar en lonxitudes de onda do visible e o infravermello. As antenas do satélite non xiraban co resto e apuntaban continuamente cara a Terra.

## Historial de lanzamentos 
## Notas 
## Véxase tamén 
### Outros artigos 
*Delta 2914
*N-2
*H-I
*H-II
*H-IIA
María Josefa Yzuel Giménez

**María Josefa Yzuel**, nada en Jaca (Huesca) en 1940, é unha física española. En 1971 obtivo o título de Profesora Agregada de Universidade na área de física, converténdose na primeira muller en acadar esta titulación no estado español.

## Traxectoria 
Empezou a súa carreira científica na Universidade de Zaragoza onde se licenciou en Ciencias Físicas no ano 1962 e doutorouse en 1966. Obtivo o título de Profesora Agregada de Universidade en física no ano 1971, e en 1982 conseguiu ser Catedrática de Universidade.

Ao comezo da súa actividade académica foi docente nas universidades de Granada e Zaragoza. Desde 1983 forma parte do persoal académico da Universidade Autónoma de Barcelona (UAB), onde  traballa como profesora emérita. Na UAB, levou a cabo tarefas docentes, de investigación, e  participou en diferentes órganos de goberno. A súa investigación centrouse sempre no campo da Óptica, contribuíndo con publicacións científicas e dirixindo  teses doutorais. Os últimos vinte anos estivo traballando en filtros  de transmisión solar non uniforme para a mellora da calidade dos sistemas ópticos e lentes formadores de imaxes, na *introdución da información de cor no proceso de recoñecemento óptico de formas* e no *uso e caracterización de pantallas de cristal líquido para a xeración de elementos ópticos difractivos*. Fundou o *Laboratori de Processat d’Imatges* na UAB e liderou o proxecto europeo A new 3D measurement technique for fast inspection of large, slightly unflat surfaces no programa *Competitive and Sustainable Growth* (2002-2005).

Tamén é Académica Numeraria da Real Academia de Ciencias e Artes de Barcelona, da Academia de Ciencias de Granada e da Real Academia de Ciencias Exactas, Físicas, Químicas e Naturais de Zaragoza.

Ao longo da súa traxectoria desempeñou diversos cargos como o de Presidenta da Sociedade Española de Óptica, e pertenceu a directiva de diversas asociacións como a International Society for Optics and Photonics (SPIE).

Na súa carreira manifestou o seu interese e compromiso na promoción do papel das mulleres na ciencia. É socia da Asociación de Mulleres Investigadoras e Tecnólogas (AMIT) e participa activamente nas actividades do nodo catalán desta asociación (AMIT-cat) e foi unha das fundadoras do Grupo Mulleres na Física da Real Sociedade Española de Física. Este traballo en favor dos dereitos das mulleres foi recoñecido  e premiado pola UAB no 2011. 

Na súa honra *The International Society for Optics and Photonics* (SPIE) entrega o Premio M. Josefa Yzuel Educator Award, en recoñecemento a contribucións excepcionais no campo da educación en óptica.

## Premios e recoñecementos 
En 2012 foi nomeada doutora honoris causa pola Universidade Miguel Hernández de Elxe.

En 2013 recibiu a Orde de Afonso X o Sabio.

## Notas 
## Véxase tamén 
### Outros artigos 
* Mulleres na física

### Ligazóns externas 
* Noticia da investidura como Dra. H.C. pola Universidade Miguel Hernández (UMH) de Elxe
* Real Acadèmia de Ciències i Arts de Barcelona 
* ¿Por qué tan pocas? María Josefa Yzuel
Nariño

O topónimo **Nariño** poder referirse a:

;En Galiza
***Nariño**, lugar da parroquia de Niveiro, no concello de Val do Dubra.

;Fóra de Galiza

;En Colombia
***Departamento de Nariño**, no suroeste do país;
***Nariño**, concello do departamento de Antioquia;
***Nariño**, concello do departamento de Cundinamarca;
***Nariño**, concello do departamento de Nariño;
***Antonio Nariño**, localidade de Bogotá;
***Puerto Nariño**, concello do departamento de Amazonas.

Amais, como apelido, **Nariño** pode referirse a:

***Antonio Nariño**, político e militar colombiano (1765-1823).
IX dinastía exipcia

A **Novena dinastía** do antigo Exipto (**IX Dinastía**) a miúdo combínase coas dinastías VII, VIII, X e XI temperá baixo o título en grupo de *Primeiro período intermedio*.
A dinastía que parece que suplantou a VIII Dinastía é extremadamente escura. A toma de posesión dos gobernantes de Herakleópolis foi violenta e reflíctese na descrición, que fai Manetón, de Achthoes, o fundador da dinastía, como "máis terrible que os seus predecesores", que "fixo cousas malas para todos os exipcios" .

## Faraóns 
A IX Dinastía fundouse en Heracleópolis Magna, e a X Dinastía continuou alí. Neste momento Exipto non estaba unificado, e hai algún solapamento entre estas e outras dinastías locais. A información da IX dinastía, conservada é escasa e contraditoria.

* Na Lista Real de Abidos e na Lista Real de Saqqara non se menciona.
* O Canon de Turín lista dezaoito faraóns para esta liña real, pero os seus nomes están danados, non son identificables ou perdéronse.
* Manetón, segundo o epítome de Sexto Xulio Africano, comenta: "... dezanove faraóns de Heracleópolis que gobernaron 409 anos".
* Eusebio de Cesarea escribe laconicamente: "a IX dinastía consistiu en catro soberanos de Heracleópolis, que reinaron cen anos".

A maioría de exiptólogos e historiadores, cos testemuños principais desta época, estiman que só duraría uns cincuenta anos.

A continuación móstrase unha lista "posible" de gobernantes da Novena dinastía baseada no Canon de Turín, xa que os exiptólogos teñen diferentes opinións sobre a orde de sucesión dentro das dúas dinastías. Entre eles, só Meryibre Khety e Nebkaure Khety están testemuñados sen dúbida por achados arqueolóxicos:

Segundo o Canon Real de Turín (4.18 a 4.26) e algúns datos arqueolóxicos.

## Notas
## Véxase tamén
### Outros artigos
* Lista de faraóns
### Ligazóns externas
* Xenealoxía, Reis e Reinos: IX Dinastía de Exipto
Neúplné zatmění

***Neúplné zatmění*** é un filme checoslovaco de 1982 dirixido por Jaromil Jireš. Estreouse na 33ª edición do Festival Internacional de Cinema de Berlín. O filme foi escollido como candidato de Checoslovaquia para o Óscar ó mellor filme en lingua non inglesa na 56ª edición dos premios, mais finalmente non foi nomeado.

## Personaxes 
* Lucie Pátiková como Marta
* Oldřich Navrátil como doutor Mos
* Blanka Bohdanová como enfermeira
* Jana Brezinová como nai
* Gabriela Bestáková como irmá de Marta
* Simona Stašová
* Ludmila Vostrcilová

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 56ª edición dos Óscar
### Ligazóns externas 
*
Isabelle Stone

**Isabelle Stone**, nada en Chicago en 1868 e finada en 1944, foi unha física estadounidense e unha das fundadoras da American Physical Society. Foi a primeira muller en obter un doutoramento en Física nos Estados Unidos.

## Traxectoria 
Isabelle Stone  era filla de Harriet e Leander Stone. Estudou a licenciatura no Wellesley College, titulándose en 1890, e a mestría en Ciencias na Universidade de Chicago,  onde se graduou en 1896. Posteriormente realizou estudos de doutoramento na Universidade de Chicago, converténdose na primeira muller en obter un doutoramento en Física nos Estados Unidos en 1897.

Stone investigou sobre a resistencia eléctrica e outras propiedades das películas delgadas. A súa tese, *On the Electrical Resistance of Thin Films*, demostrou que as películas de metal moi delgadas mostraban unha resistencia máis alta que as pezas de metal máis voluminosas.

Stone foi profesora en varias  universidades, entre elas a Bryn Mawr School e o Vassar College e foi unha das fundadoras da American Physical Society. Dos 836 asistentes ao Primeiro Congreso Internacional de Física en París, foi unha das dúas mulleres presentes, a outra foi Marie Curie.

A data exacta da súa morte é descoñecida.

## Notas 
 

## Véxase tamén 
### Outros artigos 
* Mulleres na física
Vesničko má středisková

***Vesničko má středisková*** é un filme checoslovaco de 1985 dirixido por Jiří Menzel. Foi nomeado ó Óscar ó mellor filme en lingua non inglesa na 59ª edición dos premios.

## Personaxes 
* János Bán como Ota Rákosník
* Marián Labuda como Karel Pávek
* Rudolf Hrušínský como MUDr.Skružný
* Petr Čepek como Josef Turek
* Libuše Šafránková como Jana Turková
* Jan Hartl como Václav Kašpar
* Miloslav Štibich como Vojtěch Kalina
* Oldřich Vlach como Jaromír Kunc
* Milada Ježková como Ludmila Hrabětová
* Zdeněk Svěrák como Painter Evžen Ryba
* Josef Somr como Director of Dřevoplech

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 59ª edición dos Óscar
### Ligazóns externas 
* 
* Ficha en AllMovie
Agustín Corral Golpe

**Agustín Corral Golpe**, finado en Mondoñedo en xaneiro de 1912, foi un sacerdote e xornalista galego.

## Traxectoria 
Director do Seminario de Santiago de Compostela. Foi fundador e director a partir de 1893 de *El Diario de Galicia*. Despois foi cóengo da catedral de Mondoñedo.

## Notas
Eulogia Merle

**Eulogia Merle**, nada en Buenos Aires o 7 de xaneiro de 1979, é unha deseñadora e pintora arxentina, radicada en Madrid.

## Traxectoria 
[miniatura|150px|Retrato de [Wifredo Ricart, por E. Merle, no MUNCYT, A Coruña.]]
[miniatura|150px|Retrato de [Virgilio Leret, por E. Merle, no MUNCYT]]
[miniatura|150px|Retrato de [Bartolomé de Medina, por E. Merle, no MUNCYT]]

Eulogia Merle naceu e estudou Belas Artes en Buenos Aires, pero tempo despois foi a vivir a Madrid, onde se dedica a traballar como ilustradora de forma constante para o xornal *El País* e, posteriormente, tamén para *La Nación* de Buenos Aires. Así mesmo traballou en diferentes editoriais ilustrando libros de literatura para adultos e infantís. Eulogia é unha artista cunha forte defensa dos seus principios e unha clara visión de como afrontar a realidade dos medios. Hoxe en día segue vivindo en España.

No ano 2000 publicou o seu primeiro libro (*La vida de las abejas*, de Maurice Matter), nunha editorial que se chamaba Longseller. Toda a súa vida foi debuxante, nunca deixou de debuxar e, buscando un pouco a súa saída laboral, pasou pola escenografía, entre outras cousas. Pero a ilustración gustáballe moito. Fixo unha carpeta con ilustracións propias para o libro *La peste* de Albert Camus para presentar en editoriais. 

Nese momento na Arxentina estaba nunha situación complicada, e tomou a decisión de ir a España co seu libriño ilustrado. Presentouno en moitas editoriais, e aínda que lle gustaban os debuxos, nunca a chamaron, até que chegou o momento de *El País*. Púxose en contacto cun debuxante arxentino que traballa no xornal, conseguille unha entrevista, e contratárona.

En 2019 fixo unha exposición, titulada *Reflexiones*, en Madrid, e outra no ano seguinte, no hotel *Emperador*, tamén en Madrid, con quince obras, algunhas anteriores e, sobre todo, varias novas, preparadas expresamente para esta mostra. 

Participou na  homenaxe que numerosos artistas lle dedicaron a Chavela Vargas, *Llorando a Chavela*, na Casa América de Madrid, e interveu tamén no *Festival Luminaria*, en Madrid, que trataba de revitalizar e dar novo valor aos espazos urbanos perdidos.  Ademais diso están os talleres que dirixe, as obras que lle encargan, e o traballo no seu estudio.

## Notas 
## Véxase tamén 
### Ligazóns externas 
* Eulogia Merle. Arte  en wordpress.com
Kathryn P. Hire

**Kathryn Patricia "Kay" Hire**, nada en Mobile, Alabama, o 26 de agosto de 1959, é unha astronauta estadounidense retirada que formou parte das misións STS-90 e STS-133.

## Traxectoria
Hire graduouse en ciencias pola Academia Naval dos Estados Unidos en 1981 e é máster en ciencias polo Instituto de Tecnoloxías de Florida en 1991.

Foi seleccionada pola NASA en marzo de 1995, participando nas misións STS-90 e STS-130 e pasando un total de 29,66 días no espazo.

## Notas 
## Véxase tamén 
### Outros artigos 
*STS-90
*STS-133
HM7-A

**HM7-A** é a designación dun motor foguete crioxénico utilizado na terceira etapa do Ariane 1.

## Características 
O motor HM7-A era fabricado por Snecma e usábase na terceira etapa do Ariane 1. Usaba un sistema de arrefriamento rexenerativo polo que o hidróxeno líquido era usado para arrefriar a cámara de combustión antes de ser consumido. Unha versión máis avanzada, o HM7-B, foi usado nos sucesivos foguetes Ariane.

## Notas 
## Véxase tamén 
### Outros artigos 
*Ariane 1
*HM7-B
Skalpel, prosím

***Skalpel, prosím*** é un filme checoslovaco de 1985 dirixido por Jiří Svoboda. Estreouse na 14ª edición do Festival Internacional de Cinema de Moscova. O filme foi escollido como candidato de Checoslovaquia para o Óscar ó mellor filme en lingua non inglesa na 58ª edición dos premios, mais finalmente non foi nomeado.

## Personaxes 
* Miroslav Macháček como Profesor
* Jana Brejchová como Jitka
* Radoslav Brzobohatý como Krtek
* Barbara Brylska como médico asistente
* Marie Durnová como Zita
* Jana Krausová como Helena
* Jakub Zdenek como Uzlik

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 58ª edición dos Óscar
### Ligazóns externas 
*
HM7-B

**HM7-B** é a designación dun motor foguete crioxénico utilizado na última etapa dos  foguetes Ariane 2, Ariane 3, Ariane 4 e Ariane 5.

## Características 
O motor HM7-B era fabricado por Snecma e era unha versión mellorada do HM7-A para incrementar o rendemento dos novos foguetes Ariane. Para aumentar a eficiencia, aumentouse a presión na cámara de combustión e estendeuse a lonxitude da tobeira para incrementar o impulso específico. O tempo de combustión ampliouse de 570 a 735 segundos. O HM7-B usouse nos primeiros Ariane 5 ata que foi substituído por un motor máis eficiente.

## Notas 
## Véxase tamén 
### Outros artigos 
*HM7-A
*Ariane 2
*Ariane 3
*Ariane 4
*Ariane 5
Harold B. Mattingly

: *Para outros artigos de persoas co mesmo apelido, véxase a páxina de homónimos **Mattingly***
: *Para outros artigos de persoas chamadas igual, véxase a páxina de homónimos **Harold Mattingly (homónimos)***

**Harold Braithwaite Mattingly** (nado en 1923 en Finchley, Barnet, Gran Londres, e finado o 23 de agosto de 2015, foi un historiador da civilización da Antiga Roma, epigrafista e numismático británico. Era fillo do recoñecido numismático Harold Mattingly.

## Carreira 
Mattingly cursou o ensino primario na escola de Saffron Walden e a educación secundaria na *Leys School*, de Cambridge. Xa despois da II guerra mundial, acadou unha diplomatura en Estudos Clásicos no *Gonville and Caius College*, da Universidade de Cambridge (1946-1948). Logo de lograr unha bolsa de investigación, redactou unha tese sobre o Senado Imperial Romano e, finalmente, alcanzou o grao de Mestrado en 1952.

Entre 1950 e 1969 foi profesor de Historia Antiga na Universidade de Nottingham, e en 1970 incorporouse á Universidade de Leeds. As súas investigacións centráronse, ao longo de toda a súa traxectoria, na epigrafía e a numismática da Antiga Grecia e da República Romana. A partir destas investigacións publicou arredor de 160 artigos científicos, a maior parte deles compilados posteriormente en tres volumes. Logo da súa xubilación como profesor en Leeds, continuou co status de profesor emérito desa universidade ata a fin da súa vida.

No ámbito familiar, casou en 1960 con Erica Stuart, unha artista da olaría, con quen foi pai de tres fillos.

* 1963: *Various numismatic notes*. Proceedings of the British Academy. Londres.
* 1996: *The Athenian empire restored : epigraphic and historical studies*. The University of Michigan Press. ISBN 9780472106561
* 2007: *From coins to history : selected numismatic studies*. University of Michigan Press. ISBN 9780472113316
* 2012: *Coins and travels in Greece : an introduction to the coins of ancient Greece with reminiscences of visits by numismatist Harold Mattingly* (con Joanna Mattingly e Stephen Tyrrell). Falmouth. Pasticcio. ISBN 9780957031111

## Notas
Charles O. Hobaugh

**Charles Owen "Scorch" Hobaugh**, nado en Harbor, Maine, o 5 de novembro de 1961, é un astronauta estadounidense que formou parte das misións STS-129, STS-118 e STS-104.

## Traxectoria
Hobaugh graduouse en enxeñería aeroespacial pola Academia Naval dos Estados Unidos en 1984.

Foi seleccionado pola NASA en abril de 1996, participando nas misións STS-129, STS-118 e STS-104 e pasando un total de 36,32 días no espazo.

## Notas 
## Véxase tamén 
### Outros artigos 
*STS-129
*STS-118
*STS-104
Hodoyoshi 2

**Hodoyoshi 2**, máis coñecido como **RISESat**, é un satélite artificial xaponés lanzado o 18 de xaneiro de 2019 mediante un foguete Epsilon desde o Centro Espacial de Kagoshima.

## Características 
Hodoyoshi 2 é un satélite de obervación terrestre experimental deseñado pola Universidade de Tokyo e construído polo consorcio RISESat. Pertence a un conxunto de satélites experimentais para o estudo da Terra deseñados pola Universidade de Toquio. Hodoyoshi 2 leva a bordo oito instrumentos científicos cunha masa total de 10 kg desenvolvidos por Suecia, a República Checa, Hungría, Taiwán, Vietnam, os Estados Unidos e Alemaña.

## Notas 
## Véxase tamén 
### Outros artigos 
*Hodoyoshi 1
*Hodoyoshi 3
*Hodoyoshi 4
Ron Mercer

**Ronald Eugene Mercer**, nado o 18 de maio de 1976 en Nashville, Tennessee, é un ex xogador estadounidense de baloncesto profesional.

## Traxectoria profesional 
Mercer foi seleccionado na 6ª posición do Draft da NBA de 1997 polos Boston Celtics. Tras dúas tempadas en Boston, foi traspasado ós Denver Nuggets xunto a Popeye Jones e Dwayne Schintzius, a cambio de Danny Fortson, Eric Williams, Eric Washington e unha futura elección do Draft. Na tempada 1999–2000 xogou 37 partidos cos Nuggets antes de ser traspasado ós Orlando Magic.

Para a tempada 2000–01, Mercer asinou cos Chicago Bulls, onde acadou 19.7 puntos por encontro na súa primeira tempada. Malia levar 16.8 puntos por partido, foi traspasado á metade da tempada seguinte xunto a Brad Miller, Ron Artest e Kevin Ollie ós Indiana Pacers, a cambio de Jalen Rose, Travis Best, Norman Richardson e unha elección da segunda rolda do Draft.

Antes do comezo da tempada 2003–04, foi traspasado ós San Antonio Spurs nun traspaso entre tres equipos. Foi cortado polos Spurs tras xogar 39 partidos.

Antes da tempada 2004–05, Mercer asinou cos New Jersey Nets.

## Notas 
## Véxase tamén 
### Ligazóns externas 
* Estatísticas en Basketball-Reference.com
Hodoyoshi 3

**Hodoyoshi 3** é un satélite artificial xaponés lanzado o 19 de xuño de 2014 xunto con Hodoyoshi 4 mediante un foguete Dnepr desde Dombarovskiy.

## Características 
Hodoyoshi 3 forma parte dun conxunto de satélites experimentais de obervación terrestre deseñados pola Universidade de Tokyo. Foi construído por NESTRA e ten unha masa de 58 kg. O seu sistema óptico ten unha resolución de 40 m, estabilízase nos tres eixos e o seu panel solar xera unha potencia de 100 W. Leva a bordo tamén un sistema de propulsión alimentado con peróxido de hidróxeno, un sistema de comunicacións baseado no concepto de almacenar e reenviar e unha carga promovida consistente nunha figura de Hello Kitty apuntada cunha cámara coa Terra de fondo.

## Notas 
## Véxase tamén 
### Outros artigos 
*Hodoyoshi 1
*Hodoyoshi 2
*Hodoyoshi 4
Marisol Morandeira

**María Sol Morandeira Morandeira**, nada na Coruña en 1967 é unha funcionaria e política galega do PSdeG-PSOE.

## Traxectoria 
Funcionaria na Seguridade Social. Nas eleccións municipais de 2015 formou parte da candidatura do PSdeG-PSOE en Guitiriz, encabezada por Regina Polín Rodríguez, a cal recuperou o goberno do concello, se ben non saíu elixida. Nas municipais de 2019 encabezou a candidatura socialista en substitución de Polín e foi elixida alcaldesa por maioría absoluta. Nas municipais de 2023 foi reelixida alcaldesa con maioría absoluta.

## Notas 
## Véxase tamén 
### Outros artigos 
* Eleccións municipais en Guitiriz
Antonio de Dios Álvarez

**Antonio de Dios Álvarez** é un comerciante e político galego, alcalde do municipio de Meira polo PSdeG-PSOE.

## Traxectoria
Logo de traballar na factoría de Vega de Oro estivo catro anos emigrado nos Países Baixos, e ao seu regreso montou un bazar..

Estivo oito anos como concelleiro en Meira, tras ser elixido como independente polas listas do PPdG. Nas eleccións municipais de 2007 foi elixido alcalde como concelleiro de Terra Galega, co voto a favor do único concelleiro socialista na corporación meirega (Miguel Antonio García Vázquez, que foi o seu predecesor na alcaldía, estivo 10 días). Nas eleccións de 2011 encabezou a lista do PSdeG-PSOE en Meira pero perdeu o bastón de mando. Nas eleccións municipais de 2015 volveuse presentar polo PSdeG-PSOE e conseguiu ser de novo alcalde por maioría absoluta. Nas eleccións municipais de 2019 revalidou a maioría absoluta.

## Notas
## Véxase tamén
### Outros artigos
*Eleccións municipais en Meira
Jeffrey A. Hoffman

**Jeffrey Alan Hoffman**, nado en Nova York, o 2 de novembro de 1944, é un astronauta estadounidense retirado que formou parte das misións STS-51-D, STS-35, STS-46, STS-61 e STS-75.

## Traxectoria
Hoffman graduouse en astronomía polo Colexio Amherst en 1966 é doutor en astrofísica pola Universidade de Harvard en 1971, cun máster en ciencia de materiais pola Universidade Rice en 1988.

Foi seleccionado pola NASA en xaneiro de 1978, participando nas misións STS-51-D, STS-35, STS-46, STS-61 e STS-75 e pasando un total de 50,50 días no espazo.

## Notas 
## Véxase tamén 
### Outros artigos 
*STS-51-D
*STS-35
*STS-46
*STS-61
*STS-75
Pomocník

***Pomocník*** é un filme checoslovaco de 1982 dirixido por Zoro Zahon. O filme foi escollido como candidato de Checoslovaquia para o Óscar ó mellor filme en lingua non inglesa na 55ª edición dos premios, mais finalmente non foi nomeado.

## Personaxes 
* Gábor Koncz como Valent Lancaric
* Elo Romančík como Riecan
* Ildikó Pécsi como Mrs. Riecan
* Marta Sládecková como Eva Riecanová
* Ivan Mistrík como Dobrik
* Milan Kis como Filadelfi
* József Ropog como Torok
* Hana Talpová como Vilma
* Július Satinský como Dr. Bielik  

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 55ª edición dos Óscar
### Ligazóns externas 
*
Hodoyoshi 1

**Hodoyoshi 1** é un satélite artificial xaponés lanzado o 6 de novembro de 2014 mediante un foguete Dnepr desde Dombarovskiy.

## Características 
Hodoyoshi 1 é un satélite de obervación terrestre experimental deseñado pola Universidade de Tokyo. Pertence a unha serie de satélites experimentais para o estudo da Terra e foi construído por Axelspace xunto con NESTRA. O seu sistema óptico ten unha resolución de 6,7 m e está equipado con CCD para observar nas bandas espectrais do azul, o verde, o vermello e o infravermello próximo.

## Notas 
## Véxase tamén 
### Outros artigos 
*Hodoyoshi 2
*Hodoyoshi 3
*Hodoyoshi 4
Scott J. Horowitz

**Scott Jay "Doc" Horowitz**, nado en Filadelfia o 24 de marzo de 1957, é un astronauta estadounidense retirado que formou parte das misións STS-105, STS-75, STS-101 e STS-82.

## Traxectoria
Horowitz graduouse en enxeñería pola Universidade do Estado de California en Northridge en 1978 e é máster en enxeñería aeroespacial polo Instituto de Tecnoloxía de Xeorxia en 1979, cun doutoramento na mesma materia polo mesmo centro en 1982.

Foi seleccionado pola NASA en marzo de 1992, participando nas misións STS-105, STS-75, STS-101 e STS-82 e pasando un total de 47,45 días no espazo. Deixou a NASA en outubro de 2004.

## Notas 
## Véxase tamén 
### Outros artigos 
*STS-105
*STS-75
*STS-101
*STS-82
Carlos López López

**Carlos López López**, é un comerciante e político galego do PSdeG-PSOE.

## Traxectoria 
Nas eleccións municipais de 1987 foi o número dous da candidatura do PSdeG-PSOE á alcaldía da Fonsagrada e foi elixido concelleiro. e foi concelleiro delegado de cultura. Nas municipais de 2019 ía de número dous na candidatura do PSdeG-PSOE e tralo veto do BNG ao alcalde Argelio Fernández Queipo, este renunciou e Carlos López López foi elixido alcalde co voto favorable do BNG.

## Notas 
## Véxase tamén 
### Outros artigos 
*Eleccións municipais na Fonsagrada

### Ligazóns externas 
* Alcalde para todo en A Fonsagrada
Tisícročná včela

***Tisícročná včela*** é un filme checoslovaco de 1983 dirixido por Juraj Jakubisko. Foi unha coprodución entre Checoslovaquia, Alemaña Occidental e Austria. O filme foi escollido como candidato de Checoslovaquia para o Óscar ó mellor filme en lingua non inglesa na 57ª edición dos premios, mais finalmente non foi nomeado.

## Personaxes 
* Jozef Kroner como Martin Pichanda
* Stefan Kvietik como Samo
* Michal Docolomanský como Valent
* Jana Janovská como Ruzena
* Eva Jakoubková como Kristína
* Ivana Valesová como Mária
* Pavol Mikulík como Julo
* Igor Cillík como Svanda
* Jirí Císler como Belányi

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 57ª edición dos Óscar
### Ligazóns externas 
*
Sergio Olmos

**Sergio Olmos Pardo**, nado o 21 de setembro de 1986 en Elda (Alacant), é un ex xogador español de baloncesto profesional. Nas súas once tempadas coma xogador profesional destacan as tres que xogou no Básquet Coruña da Liga LEB Ouro, co que disputou nas tres ocasións o ascenso á Liga ACB.

## Traxectoria profesional 
O 1 de setembro de 2011, Olmos asinou un contrato de dous meses co Valencia Basket da Liga ACB, para axudar ó equipo durante a pretempada. Tras dous meses en Valencia, Olmos desvinculouse do equipo.

O 31 de xullo de 2012, Olmos asinou co Autocid Ford Burgos da Liga LEB Ouro.

O 27 de xullo de 2015, Olmos asinou un contrato dunha tempada co Leyma Básquet Coruña da LEB Ouro. O 4 de xullo de 2016, anunciouse a renovación de Olmos por unha tempada máis. O 7 de xullo de 2017, Olmos comprometeuse co Básquet Coruña por terceira tempada consecutiva tras renovar de novo o seu contrato. Tras tres tempadas na Coruña, nas que disputou tres fases de ascenso á Liga ACB, Olmos anunciou a súa marcha do equipo coruñés en xuño de 2018.

O 18 de xuño de 2018, anunciouse a súa fichaxe polo Fundación CB Granada, equipo debutante na LEB Ouro.

Tras dúas tempadas en Granada, e tras once tempadas no baloncesto profesional, Sergio Olmos anunciou a súa retirada o 17 de maio de 2020.

## Notas 
## Véxase tamén 
### Ligazóns externas 
*Perfil en FEB.es 
*Perfil en ACB.com